Α4-0168/96

Ψήφισμα επί της ανακοίνωσης της Επιτροπής σχετικά με τη δυνατότητα δημιουργίας μιας ευρωπαϊκής κεφαλαιοαγοράς για μικρές, επιχειρηματικά διοικούμενες, αναπτυσσόμενες εταιρείες (COM(95)0498 - C4-0486/95)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής σχετικά με τη δυνατότητα δημιουργίας μιας ευρωπαϊκής κεφαλαιοαγοράς για μικρές, επιχειρηματικά διοικούμενες, αναπτυσσόμενες εταιρείες (COM(95)0498 - C4-0486/95),

- έχοντας υπόψη την ανακοίνωση της Επιτροπής στις 10 Νοεμβρίου 1993 «σχετικά με τα χρηματοοικονομικά προβλήματα που αντιμετωπίζουν οι μικρομεσαίες επιχειρήσεις» (COM(93)0528),

- έχοντας υπόψη την ανακοίνωση της Επιτροπής σχετικά με τη βελτίωση του φορολογικού περιβάλλοντος των ΜΜΕ (COM(94)0206 - C4-0021/94) ((ΕΕ C 187 της 9.7.1994, σελ. 5)) καθώς και το σχετικό ψήφισμά του ((EE C 323, της 21.11.1994, σελ. 16)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Εξωτερικών Οικονομικών Σχέσεων και της Επιτροπής Νομικών Θεμάτων και Δικαιωμάτων των Πολιτών (A4-0168/96),

Α. λαμβάνοντας υπόψη ότι απαράδεκτα και άνευ προηγουμένου υψηλά επίπεδα ανεργίας συνεχίζουν να επικρατούν στα περισσότερα μέρη της Ευρωπαϊκής Ένωσης, θέτοντας σε κίνδυνο τον κοινωνικοοικονομικό της ιστό,

Β. λαμβάνοντας υπόψη ότι είναι ευρέως αποδεκτό ότι η μελλοντική ανάπτυξη και η δημιουργία θέσεων εργασίας πρόκειται να προέλθει από τον τομέα των μικρομεσαίων επιχειρήσεων, και ειδικότερα από τις μικρές, επιχειρηματικά διοικούμενες, αναπτυσσόμενες εταιρείες,

Γ. λαμβάνοντας υπόψη ότι οι επιχειρήσεις πρέπει να έχουν πρόσβαση σε μακροπρόθεσμη χρηματοδότηση προκειμένου να αναπτυχθούν και να δημιουργήσουν θέσεις απασχόλησης[semigr ] λαμβάνοντας υπόψη ότι σε πολλές περιπτώσεις οι μικρές επιχειρήσεις αντιμετωπίζουν δυσκολίες πρόσβασης σε εξωτερικά κεφάλαια (κεφαλαιοαγορά), και εκτιμώντας ότι το ίδιο κεφάλαιο (μετοχικό κεφάλαιο) είναι περισσότερο επιθυμητό διότι είναι μακροπρόθεσμο κεφάλαιο και επιτρέπει στην επιχείρηση να διατηρεί την ανεξαρτησία της,

Δ. λαμβάνοντας υπόψη ότι η κατάτμηση της ευρωπαϊκής αγοράς για μικρότερες εταιρείες μετοχικού κεφαλαίου σε πολλά, σχετικά μικρά, χρηματιστήρια αξιών (περισσότερα από τριάντα τέτοια χρηματιστήρια στην Ευρώπη σε σύγκριση με τα 8 των ΗΠΑ) έχει καταστήσει δύσκολο για τις επιχειρηματικά διοικούμενες αναπτυσσόμενες εταιρείες να εξευρίσκουν ικανοποιητικά ποσά κεφαλαίων, και να επιστρέφουν για περισσότερα κεφάλαια όταν προκύπτει ανάγκη[semigr ]

Ε. λαμβάνοντας υπόψη ότι αυτές οι ταχέως αναπτυσσόμενες εταιρείες απαντώνται συχνά στον τομέα υψηλής τεχνολογίας και τείνουν να ασκούν διεθνείς δραστηριότητες με πελάτες από όλο τον κόσμο και με μεγάλες εξαγωγές[semigr ] λαμβάνοντας υπόψη ότι θα ήταν προς το συμφέρον τους να έχουν μια βάση κεφαλαίου σε ορισμένες χώρες και ότι κανονικά τότε θα ήταν σε θέση να εξευρίσκουν σχετικά περισσότερα κεφάλαια, εκφραζόμενα σε σχέση με το λόγο τιμή μετοχής/κέρδη, σε ένα μεγάλο διεθνές χρηματιστήριο αξιών μάλλον παρά σε ένα μικρότερο σε εθνικό επίπεδο,

ΣΤ. λαμβάνοντας υπόψη, λόγω της απουσίας ευρωπαϊκής εναλλακτικής λύσης, ότι ολοένα και μεγαλύτερος αριθμός τέτοιων εταιρειών στρέφονται στην NASDAQ, την ηλεκτρονική χρηματιστηριακή αγορά National Association of Securities Dealers Automated Quotation των Ηνωμένων Πολιτειών, για την κάλυψη των αναγκών τους σε κεφάλαια[semigr ] λαμβάνοντας υπόψη ότι σχεδόν κάθε κράτος μέλος έχει εταιρείες που έχουν εισαχθεί στη NASDAQ,

Ζ. λαμβάνοντας υπόψη ότι οι ευρωπαϊκές εταιρείες που στρέφονται στην NASDAQ είναι συχνά εταιρείες που κατέχουν δεσπόζουσα θέση στον τομέα της υψηλής τεχνολογίας και που, γι' αυτό το λόγο, έχουν ζωτική σημασία για την ανάπτυξη της κοινωνίας της πληροφορίας στην Ευρώπη[semigr ] λαμβάνοντας υπόψη ότι η εισαγωγή τους στην NASDAQ οδηγεί συχνά σε βαθμιαία «αμερικανοποίηση» της εταιρείας και σε απώλεια της τεχνολογικής βάσης και θέσεων εργασίας προς όφελος των Ηνωμένων Πολιτειών,

Η. λαμβάνοντας υπόψη, αντιστρόφως, ότι ευρωπαίοι θεσμικοί επενδυτές τοποθετούν μεγάλα ποσά κεφαλαίων στην αγορά NASDAQ, με αποτέλεσμα την απώλεια επενδυτικού κεφαλαίου στην Ευρώπη,

Θ. λαμβάνοντας υπόψη ότι οι εταιρείες που έχουν εισαχθεί στη NASDAQ έχουν δημιουργήσει τα τελευταία έτη πολυάριθμες θέσεις εργασίας ενώ οι λεγόμενες «blue-chip» εταιρείες, οι οποίες εισάγονται παραδοσιακά στα επίσημα εθνικά χρηματιστήρια, έχουν απωλέσει θέσεις εργασίας,

I. λαμβάνοντας υπόψη ότι είναι πολύ περιορισμένες οι ευκαιρίες των μετόχων, των συμμετεχουσών επιχειρήσεων και των μεμονομένων επενδυτών σε ΜΜΕ να πωλήσουν τις μετοχές τους[semigr ]

ΙΑ. λαμβάνοντας υπόψη ότι φαίνεται να υπάρχει ανάγκη και επιθυμία για μια πανευρωπαϊκή κεφαλαιοαγορά στην οποία οι επιχειρηματικά διοικούμενες αναπτυσσόμενες εταιρείες θα μπορούν να εξευρίσκουν κεφάλαια ιδιωτών και θεσμικών επενδυτών, περιορίζοντας στο ελάχιστο τα έξοδα συναλλαγών και τα τέλη εγγραφής των τιμών των μετοχών στο Δελτίο Τιμών του χρηματιστηρίου, αλλά με υψηλότερο βαθμό διαφάνειας και ασφάλειας,

ΙΒ. λαμβάνοντας υπόψη ότι οι προηγούμενες προσπάθειες για τη διεθνοποίηση των χρηματαγορών μέσω υφισταμένων χρηματιστηρίων έχουν αποτύχει λόγο έλλειψης ρευστότητας, προστατευτισμού (ο φόβος ότι τα υπάρχοντα εθνικά χρηματιστήρια θα απωλέσουν μερίδιο της αγοράς), καθώς και της αντίληψης ότι μια διεθνής αγορά δεν θα μπορεί να ρυθμίζεται με ικανοποιητικό τρόπο,

ΙΓ. λαμβάνοντας υπόψη ότι αυτή τη φορά η έκθεση της Επιτροπής επισημαίνει ότι υπάρχει ευρεία υποστήριξη για μια νέα ευρωπαϊκή κεφαλαιοαγορά για μικρές, επιχειρηματικά διοικούμενες, αναπτυσσόμενες εταιρείες, και λαμβάνοντας υπόψη ότι η εφαρμογή από 1ης Ιανουαρίου 1996 της οδηγίας 93/22/ΕΟΚ όπως τροποποιήθηκε από την οδηγία 95/26/ΕΟΚ σχετικά με τις επενδυτικές υπηρεσίες στον τομέα των κινητών αξιών ((ΕΕ L 141 της 11.6.1993, σελ. 27 και ΕΕ L 168 της 18.7.1995, σελ. 7)), ενισχύει το επιχείρημα ότι ωρίμασε τώρα ο χρόνος για τη δημιουργία μιας τέτοιας κεφαλαιοαγοράς,

ΙΔ. λαμβάνοντας υπόψη ότι το Ευρωπαϊκό Κοινοβούλιο, στο προαναφερθέν ψήφισμά του της 24ης Οκτωβρίου 1994 ζήτησε από την Επιτροπή να συντονίσει τη διερεύνηση της ιδέας σχετικά με την ίδρυση μιας ευρωπαϊκής κεφαλαιοαγοράς για τις ΜΜΕ (παράγραφος 23),

ΙΕ. λαμβάνοντας υπόψη ότι η Κοινότητα και οι εθνικές αρχές έχουν προτείνει πληθώρα προγραμμάτων που στοχεύουν στη βοήθεια των ΜΜΕ ούτως ώστε να αναπτυχθούν και να δημιουργήσουν θέσεις εργασίας[semigr ] λαμβάνοντας υπόψη ότι η δημιουργία μιας κεφαλαιοαγοράς θα αποτελέσει συγκεκριμένο βήμα που ενδεχομένως θα οδηγήσει σε πολύ ουσιαστικά αποτελέσματα, αν ληφθεί υπόψη το παράδειγμα της NASDAQ,

1. χαιρετίζει την ανακοίνωση της Επιτροπής με τις λεπτομέρειες των πρωτοβουλιών οι οποίες έχουν αναληφθεί έως τώρα, έχουν ενθαρρυνθεί και έχουν υποστηριχθεί από την Επιτροπή και που αναμένεται να συμβάλλουν στη δημιουργία μιας αγοράς, της Ευρωπαϊκής Κεφαλαιαγοράς για τις Επιχειρηματικά Διοικούμενες Εταιρείες (γνωστής ως EASDAQ), οι δραστηριότητες της οποίας έχουν ήδη αρχίσει το 1996[semigr ] αναγνωρίζει ότι άλλα πανευρωπαϊκά χρηματιστήρια για μικρές εταιρείες βρίσκονται στη διαδικασία ίδρυσης[semigr ]

2. θεωρεί ότι, προκειμένου η λειτουργία της εν λόγω κεφαλαιοαγοράς να στεφθεί από επιτυχία, πρέπει να εξεταστούν τα θέματα ρευστότητας, κανονιστικών ρυθμίσεων και πιθανού προστατευτισμού[semigr ]

Θέματα που αφορούν τη ρευστότητα

3. αναγνωρίζει ότι ο κύκλος εργασιών οιουδήποτε πανευρωπαϊκού χρηματιστηρίου για μικρές εταιρείες θα πρέπει να φθάσει σε μια «κρίσιμη μάζα» πριν αποκτήσει την αναγκαία ρευστότητα και επομένως αξιοπιστία[semigr ] τονίζει την ανάγκη ενθάρρυνσης της εν λόγω χρηματαγοράς στην επενδυτική κοινότητα και καλεί την Ευρωπαϊκή Ένωση Χρηματιστών (EASD) να αναλάβει αυτήν την αποστολή[semigr ]

4. ζητεί από την Επιτροπή να διερευνήσει πόσες ευρωπαϊκές επιχειρήσεις που τηρούν τις προϋποθέσεις εισδοχής στην ΕΑSDAQ, και οι μετοχές των οποίων έχουν εισαχθεί στην ΝΑSDAQ σκοπεύουν να υποβάλουν αίτηση για εισαγωγή των μετοχών τους στην EASDAQ, όταν αυτή συσταθεί[semigr ]

5. αναγνωρίζει ότι, για διάφορους λόγους, συμπεριλαμβανομένης της ανάγκης μιας ορισμένης διαπραγματευτικής επίδοσης, οι εταιρείες που είναι παρούσες σε ένα τέτοιο πανευρωπαϊκό χρηματιστήριο για μικρές εταιρείες δεν θα «εισάγουν» επισήμως τις μετοχές τους αλλά θα τις αναγράφουν απλώς στο δελτίο τιμών[semigr ] επισημαίνει, ωστόσο, ότι οι χρηματιστές που διαθέτουν το «διαβατήριο» το οποίο καθιερώθηκε από την προαναφερθείσα οδηγία 93/22/ΕΟΚ θα εξακολουθήσουν να είναι σε θέση να προβαίνουν σε διαπραγμάτευση των μετοχών σε όλη την Ένωση[semigr ]

6. καλεί τα κράτη μέλη να επαναλάβουν τους περιορισμούς για επενδύσεις συνταξιοδοτικών ταμείων σε τίτλους που έχουν εισαχθεί σε χρηματιστήρια άλλων κρατών μελών, καθώς και σε τίτλους που δεν έχουν εισαχθεί[semigr ] υποστηρίζει επίσης ότι με στόχο την ανάληψη επενδύσεων από θεσμικούς επενδυτές η Ευρωπαϊκή Ένωση πρέπει να θεωρείται ως ενιαία εγχώρια αγορά, αναγνωρίζοντας συγχρόνως ότι αυτό θα απαιτήσει την αυστηρή τήρηση των εποπτικών κανόνων που πρέπει να θεσπιστούν από τις κανονιστικές αρχές[semigr ]

7. επισημαίνει ότι τα τέλη αποδοχής της συμμετοχής στις χρηματιστηριακές πράξεις δεν θα πρέπει να είναι τόσο υψηλά ώστε να αποθαρρύνει τις εταιρείες από το να εισέρχονται στην αγορά[semigr ]

8. τονίζει τη σημασία της διατήρησης μιας αποδοτικής «δημιουργίας αγοράς» για κάθε μετοχή στην αγορά[semigr ]

9. καλεί τα κράτη μέλη να εξασφαλίσουν ότι οι επενδυτές που αγοράζουν μετοχές οι οποίες έχουν εισαχθεί στο χρηματιστήριο ή αποτελούν αντικείμενο άλλης διαπραγμάτευσης σε άλλα κράτη μέλη εκτός από τα δικά τους, δεν υφίστανται φορολογικές διακρίσεις, εξετάζοντας τις συμφωνίες τους περί διπλής φορολογίας, όπως αυτές εφαρμόζονται για το φόρο επί των μερισμάτων, το φόρο επί των κερδών κεφαλαίου κλπ.[semigr ]

Κανονιστικά θέματα

10. θεωρεί ότι η σχέση μεταξύ της προτεινόμενης EASDAQ και άλλων υφισταμένων ή δημιουργηθησομένων χρηματιστηρίων πρέπει να καθορισθεί λεπτομερώς (τόσο σε εθνικό όσο και σε περιφερειακό επίπεδο) προκειμένου να προληφθούν ανεπιθύμητες επικαλύψεις και ανεπιθύμητος ανταγωνισμός, και ζητεί, στο πλαίσιο αυτό, να γίνει δήλωση σχετικά με τις προϋποθέσεις υπό τις οποίες επιχειρήσεις που είναι επί του παρόντος εισαγμένες στο χρηματιστήριο ενός κράτους μέλους μπορούν να εισάγουν τις μετοχές τους στην EASTAQ[semigr ] ζητεί επίσης να αποσαφηνισθεί πότε μία εταιρία της οποίας οι μετοχές είναι εισαγμένες στην EASDAQ πρέπει να παύσει να είναι αποδεκτή (στην ΕASDAQ) λόγω εκτεταμένης αναπτύξεώς της[semigr ]

11. τονίζει ότι θα πρέπει να εισαχθούν και να τηρηθούν τα υψηλότερα πρότυπα κανονιστικών ρυθμίσεων, προκειμένου να προσελκυστεί το ενδιαφέρον των μεγάλων θεσμικών επενδυτών[semigr ]

12. ζητεί η διαδικασία έγκρισης της αναγγελίας έκδοσης νέων μετοχών να εκσυγχρονιστεί με την εφαρμογή της αρχής της εναρμόνισης ή της αμοιβαίας αναγνώρισης[semigr ]

13. καλεί την Επιτροπή να εξετάσει το ευρύτερο κανονιστικό πλαίσιο μιας ευρωπαϊκής κεφαλαιοαγοράς, ένα χαρακτηριστικό της οποίας θα μπορούσε να είναι μία Ευρωπαϊκή Επιτροπή Τίτλων και Χρηματιστηρίων, κατά τα πρότυπα της SEC των ΗΠΑ[semigr ]

Προστατευτισμός

14. υποστηρίζει ότι οποιαδήποτε πανευρωπαϊκό χρηματιστήριο για μικρές εταιρείες θα πρέπει να θεωρείται ως συμπληρωματική μάλλον παρά ως ανταγωνιστική αγορά των εθνικών επισήμων χρηματιστηρίων και των εθνικών χρηματαγορών μικρών εταιρειών[semigr ] θεωρεί ότι θα ήταν ατυχές αν οι προσπάθειες για τη δημιουργία ενός πανευρωπαϊκού χρηματιστηρίου για μικρές εταιρείες υπονεμεύονταν από τον «ανταγωνισμό» των εθνικών αγορών[semigr ]

15. καλεί επομένως τα κράτη μέλη να εξασφαλίσουν ότι οι εθνικές χρηματαγορές δεν θα προβαίνουν σε πρακτικές αθέμιτου ανταγωνισμού με οποιοδήποτε πανευρωπαϊκό χρηματιστήριο για μικρές εταιρείες π.χ αποσύροντας διευκολύνσεις διακανονισμού[semigr ]

16. ζητεί το κανονιστικό όργανο οιουδήποτε πανευρωπαϊκού χρηματιστηρίου για μικρές εταιρείες να είναι εντελώς ανεξάρτητο[semigr ]

Συμπέρασμα

17. επισημαίνει ότι η εισαγωγή του Euro θα τονίσει τα θέλγητρα μιας ενιαίας κεφαλαιοαγοράς για όλες τις ευρωπαϊκές αναπτυσσόμενες εταιρείες στον τομέα της υψηλής τεχνολογίας[semigr ]

18. φρονεί ότι η κυοφορούμενη ΕASDAQ θα μπορούσε να αποτελέσει το ενδεδειγμένο μέσο διοχέτευσης ευρωπαϊκών επενδυτικών κεφαλαίων σε ευρωπαϊκές εταιρείες που έχουν την ανάγκη τους[semigr ]

19. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών και στο Διοικητικό Συμβούλιο της EASD.